Fredriksen var blant Norges og Europas fremste skøyteløpere i åra etter 1890, og oppnådde gode plasseringer i flere internasjonale mesterskap. Han var den første som ble notert med verdensrekord på distansene 5000 og 10 000 m, med 9.19,8 i Stockholm 2. mars 1890 og 20.21,4 i Amsterdam 14. januar 1893. Seinere satte han også verdensrekord på 500 m, med 47,8 på Gamle Frogner stadion i Kristiania i 1894. Fredriksen gikk for Idrettsklubben Tjalve og senere Kristiania Skøiteklub.